Breithiúnas ón gCúirt Ghinearálta an 6 Aibreán 2022 – Mubarak e.a. v an Chomhairle

(Cásanna T-335/18, T-338/18 agus T-327/19) (1)

(Comhbheartas eachtrach agus slándála - Bearta sriantacha arna nglacadh i bhfianaise na staide san Éigipt - Bearta arna nglacadh atá dírithe ar dhaoine atá freagrach as míleithreasú cistí poiblí agus daoine agus eintitis lena mbaineann - Reo cistí - Liosta daoine, eintiteas agus comhlachtaí a bhfuil feidhm ag reo na gcistí ina leith - Coimeád ainmneacha na n-iarratasóirí ar an liosta - Cearta na cosanta - Ceanglas na Comhairle chun a fhíorú gur ghlac údarás tríú Stát cinneadh de réir chearta na cosanta agus an chirt chun cosaint bhreithiúnach éifeachtach a fháil - Earráid dlí - Earráid fhollasach measúnaithe)

(2022/C 237/55)

Teanga an cháis: an Béarla

Páirtithe

Iarratasóirí i gcás T-335/18: Gamal Mohamed Hosni Elsayed Mubarak (Caireo, an Éigipt), Alaa Mohamed Hosni Elsayed Mubarak (Caireo), Heidy Mohamed Magdy Hussein Rasekh (Caireo), Khadiga Mahmoud El Gammal (Caireo) (ionadaithe: B. Kennelly, QC, , J. Pobjoy, Barrister, G. Martin, C. Enderby Smith agus F. Holmey, Solicitors)

Iarratasóir i gcás T-338/18: Suzanne Saleh Thabet (Caireo) (ionadaithe: B. Kennelly, QC, J. Pobjoy, Barrister, G. Martin, C. Enderby Smith agus F. Holmey, Solicitors)

Iarratasóir i gcás T-327/19: Gamal Mohamed Hosni Elsayed Mubarak, i gcáil oidhre Mohamed Hosni Elsayed Mubarak (Caireo) (ionadaithe: B. Kennelly, QC, J. Pobjoy, Barrister, G. Martin, C. Enderby Smith agus F. Holmey, Solicitors)

Cosantóir: Comhairle an Aontais Eorpaigh (ionadaithe: V. Piessevaux agus A. Antoniadis, Gníomhairí)

Ábhar

Caingne bunaithe ar Airteagal 263 CFAE agus lena n-iarrtar go cuirfear ar neamhní, ar thaobh amháin, Cinneadh (CBES) 2018/466 ón gComhairle an 21 Márta 2018 lena leasaítear Cinneadh 2011/172/CBES maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt (IO 2018 L 78I, lch. 3), Cinneadh (CBES) 2019/468 ón gComhairle an 21 Márta 2019 lena leasaítear Cinneadh 2011/172/CBES maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt (IO 2019 L 80, lch. 40), agus Cinneadh (CBES) 2020/418 ón gComhairle an 19 Márta 2020 lena leasaítear Cinneadh 2011/172/CBES maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt (IO 2020 L 86, lch. 11), agus, ar an taobh eile, Rialachán Cur Chun Feidhme (AE) 2018/465 ón gComhairle an 21 Márta 2018 lena gcuirtear chun feidhme Rialachán (AE) Uimh. 270/2011 maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt (IO 2018, L78I, lch. 1), Rialachán Cur Chun Feidhme (AE) 2019/459 ón gComhairle an 21 Márta 2019 lena gcuirtear chun feidhme Rialachán (AE) Uimh. 270/2011 maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt (IO 2019 L 80, lch. 1) agus Rialachán Cur Chun Feidhme (AE) 2020/416 ón gComhairle an 19 Márta 2020, lena gcuirtear chun feidhme Rialachán (AE) Uimh. 270/2011 maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt (IO 2020 L 86, lch. 3) a mhéid atá feidhm ag na gníomhartha sin i leith na n-iarratasóirí.

An chuid oibríochtúil

1) Déantar na cásanna T-335/18, T-338/18 agus T-327/19 a uamadh chun críocha an bhreithiúnais.

2) Déantar Cinneadh (CBES) 2018/466 ón gComhairle an 21 Márta 2018 lena leasaítear Cinneadh 2011/172/CBES maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt, Cinneadh (CBES) 2019/468 ón gComhairle an 21 Márta 2019 lena leasaítear Cinneadh 2011/172/CBES maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt agus Cinneadh (CBES) 2020/418 ón gComhairle an 19 Márta 2020 lena leasaítear an Cinneadh 2011/172/CBES maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt a chur ar neamhní, a mhéid a bhaineann siad le Gamal Mohamed Hosni Elsayed Moubarak, Alaa Mohamed Hosni Elsayed Moubarak, Heidy Mohamed Magdy Hussein Rasekh, Khadiga Mahmoud El Gammal agus Suzanne Saleh Thabet.

3) Déantar Cinneadh 2019/468 agus Cinneadh 2020/418 a chur ar neamhní, a mhéid a bhaineann siad le Mohamed Hosni Elsayed Moubarak.

4) Déantar Rialachán Cur Chun Feidhme (AE) 2018/465 ón gComhairle an 21 Márta 2018 lena gcuirtear chun feidhme Rialachán (AE) Uimh. 270/2011 maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt, Rialachán Cur Chun Feidhme (AE) 2019/459 ón gComhairle an 21 Márta 2019 lena gcuirtear chun feidhme Rialachán (AE) Uimh. 270/2011 maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt agus Rialachán Cur Chun Feidhme (AE) 2020/416 ón gComhairle an 19 Márta 2020 lena gcuirtear chun feidhme Rialachán (AE) Uimh. 270/2011 maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt a chur ar neamhní, a mhéid a bhaineann siad le Gamal Mohamed Hosni Elsayed Moubarak, Alaa Mohamed Hosni Elsayed Moubarak, Heidy Mohamed Magdy Hussein Rasekh, Khadiga Mahmoud El Gammal agus Suzanne Saleh Thabet.

5) Déantar Rialachán Cur Chun Feidhme 2019/459 agus Rialachán Cur Chun Feidhme 2020/416 a chur ar neamhní, a mhéid a bhaineann siad le Mohamed Hosni Elsayed Moubarak.

6) Ordaítear do Chomhairle an Aontais an Eorpaigh, in éineacht lena costais féin, costais Gamal Mohamed Hosni Elsayed Moubarak, Alaa Mohamed Hosni Elsayed Moubarak, Mohamed Hosni Elsayed Moubarak, Heidy Mohamed Magdy Hussein Rasekh, Khadiga Mahmoud El Gammal agus Suzanne Saleh Thabet a íoc.

(1) IO C 259, 23.7.2018.